smcproject/ml-wiki-sentences huggingface dataset:
സർവ്വകലാശാല വിദ്യാഭ്യാസം പൂർത്തിയാക്കുന്നതിന് മുൻപ് 18ാം വയസ്സിൽ തന്നെ ടെലിവിഷൻ മേഖലയിൽ ജോലി ആരംഭിച്ചിരുന്നു.
റിമാ ദാസ്
റിമാ ദാസ് ഒരു ആസ്സാമീസ് ചലച്ചിത്രസംവിധായകയും എഴുത്തുകാരിയും നിർമ്മാതാവുമാണ് .
സിനിമാ പ്രവർത്തനത്തിൽ അക്കാദമിക പാരമ്പര്യമില്ലാതെയാണ് സിനിമയിലേക്ക് കടന്നു വന്നത്.
ആസ്സാമിലെ ഒരു ഉൾനാടൻ ഗ്രാമത്തിലാണ് റിമാ ദാസ് ജനിക്കുകയും വളരുകയും ചെയ്തത്.
ആസ്സാമിലും മുംബൈയിലുമാണ് ഇവരുടെ ചലച്ചിത്ര പ്രവർത്തനം.
മാൻ വിത്ത് ദി ബൈനോക്കുലർ (അന്തർദൃഷ്ടി)ആണ് ഇവരുടെ ആദ്യത്തെ കഥാചിത്രം(2016).
ഈ ചിത്രം തള്ളിൻ ബ്ലാക്ക് നൈറ്റ്സ് ഫിലിം ഫെസ്റ്റിവലിലും  (Tallinn Black Nights Film Festival 2016) മാമി മുബൈ ഫിലിം ഫെസ്റ്റിവലിലും (MAMI Mumbai Film Festival) പ്രദർശിപ്പിച്ചു.
മുംബൈ ആസ്ഥാനമായ ഫ്ലയിംഗ് റിവർ ഫിലിം (Flying River Films in Mumbai) കമ്പനിയുടെ നേതൃത്വം റിമാ ദാസ് വഹിച്ചിട്ടുണ്ട്.
പ്രാദേശികമായ സിനിമാ അനുഭാവികളിലൂടെയാണ് ഈ കമ്പനി നിലനിൽക്കുന്നത്.
വില്ലേജ് റോക്ക്സ്റ്റാർസ് റിമാ ദാസിന്റെ രണ്ടാമത്തെ കഥാ ചിത്രമാണ്.
2017-ലെ അറുപത്തഞ്ചാമത് ദേശീയ ചലച്ചിത്ര പുരസ്കാരദാനച്ചടങ്ങിൽ മികച്ച ചലച്ചിത്രത്തിനുള്ള ദേശീയ പുരസ്കാരം ഈ ചിത്രത്തിനു ലഭിച്ചു.
ഇതിനുപുറമേ മികച്ച ബാലതാരം, മികച്ച ലൊക്കേഷൻ, സൗണ്ട് റെക്കോർഡിസ്റ്റ്, മികച്ച എഡിറ്റിംഗ് എന്നിങ്ങനെ മൂന്നു വിഭാഗങ്ങളിലായി വില്ലേജ് റോക്ക്സ്റ്റാർസ് പുരസ്കാരങ്ങൾ കരസ്ഥമാക്കിയിട്ടുണ്ട്.
പുറത്തേക്കുള്ള കണ്ണികൾ https://www.imdb.com/name/nm8217048/ https://www.facebook.com/rima.bdas അവലംബംങ്ങൾ ↑ http://www.imdb.com/name/nm8217048/ ↑ http://www.imdb.com/title/tt5808842/ ↑ https://cinando.com/en/Company/flying_river_films_87937/Detail
റിമി സെൻ ഇംഗ്ലീഷ് വിലാസം https://ml.wikipedia.org/wiki/Rimi_Sen
ബോളിവുഡ് ചലച്ചിത്ര രംഗത്തെ ഒരു അഭിനേത്രിയാണ് റിമി സെൻ ( ബംഗാളി : রিমি সেন ) (ജനനം: സെപ്റ്റംബർ 21, 1981).
റിമിയുടെ ശരിയായ പേര് ശുഭോമിത്ര സെൻ എന്നാണ്.
റിമി ഒഡീസ്സി നൃത്തവും നന്നായി കൈകാര്യം ചെയ്യും.
ഈയടുത്തായി റിമി അഭിനയിച്ച ചിത്രം 2008 ൽ ഇറങ്ങിയ ദേ താലി എന്ന ചിത്രമാണ്.
2007 ൽ ജോണി ഗദ്ദർ എന്ന ചിത്രത്തിലെ അഭിനയം ശ്രദ്ധ നേടിയിരുന്നു.
കൂടാതെ ആക്ഷൻ ചിത്രങ്ങളായ ധൂം , ധൂം-2 എന്നീ ചിത്രങ്ങളിൽ അഭിനയവും ശ്രദ്ധേയമായിരുനു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് റിമി സെൻ Glamsham Protects Bollywood Star over anti-African comments
റിമ്മ ഇവനോവ
ഒന്നാം ലോക മഹായുദ്ധത്തിൽ പങ്കെടുത്ത ഒരു റഷ്യൻ നഴ്‌സായിരുന്നു റിമ്മ മിഖായിലോവ്‌ന ഇവനോവ .
( English : Rimma Mikhailovna Ivanova ( Russian : Римма Михайловна Иванова)
ഇന്നത്തെ റഷ്യൻ ഫെഡറേഷനിലെ ഏറ്റവും ഉയർന്ന സൈനിക ബഹുമതിയായ ഓർഡർ ഓഫ് സെന്റ് ജോർജ് 4ാം ക്ലാസ് , റഷ്യൻ സാമ്രാജ്യത്വ കാലത്ത് നേടിയ ഏക വനിതയാണ് റിമ്മ.
1894 ജൂൺ 27ന് റഷ്യയിലെ സ്റ്റാവ്‌റോപോളിൽ ജനിച്ചു.
ആദ്യകാലത്ത് ഗ്രാമീണ സ്‌കൂളിൽ അദ്ധ്യാപികയായി സേവനം അനുഷ്ടിച്ചു.
ഒന്നാം ലോക മഹായുദ്ധം പൊട്ടിപ്പുറപ്പെട്ടതിന് ശേഷം നഴ്‌സിങ് കോഴ്‌സിന് ചേർന്നു.
1915 ജനുവരിയിൽ റഷ്യൻ സൈന്യത്തിൽ നെഴ്‌സായി സേവനം ചെയ്തു.
യുദ്ധക്കളത്തിൽ പരിക്കേറ്റ സൈനികർക്ക് വേണ്ടി സേവനം ചെയ്തതിന് മെഡൽ ഓഫ് സെന്റ് ജോർജ് രണ്ടു തവണ ലഭിച്ചു.
പരമോന്നത സൈനിക പുരസ്‌കാരമായ ഓർഡർ ഓഫ് സെന്റ് ജോർജും ക്രോസ് ഓഫ് സെന്റ് ജോർജും ലഭിച്ചിട്ടുണ്ട്.
1915 സെപ്റ്റംബർ 22ന് നടന്ന ഒരു യുദ്ധത്തിൽ പരിക്ക് പറ്റിയാണ് മരണപ്പെട്ടത്.
1915 സെപ്തംബർ 24ന് സ്റ്റാവ്‌റോപോളിലെ സെന്റ് ആൻഡ്രൂസ് ചർച്ചിന് സമീപം മറവ് ചെയ്തു.
സ്‌മാരകം
റിമ്മയുടെ സ്മരണാർത്ഥം സ്റ്റാവ്‌റോപോൾ തെരുവിന് അവരുടെ പേരാണ് നൽകിയിരിക്കുന്നത്.
സ്റ്റാവ്‌റോപോളിലും മിഖായിലോവ്‌സ്‌കിലും ഇവരുടെ പേരിൽ സ്മാരകം പണിതിട്ടുണ്ട്.
അവലംബം 1 2 Георгиевский крест для «Ставропольской девы» (in Russian) ↑ ↑ Памятник героине Римме Ивановой появился в Михайловске Archived 2018-03-18 at the Wayback Machine .
ദ യങ് ഷെഫേർഡെസ് ഇംഗ്ലീഷ് വിലാസം https://ml.wikipedia.org/wiki/The_Young_Shepherdess
വില്ല്യം-അഡോൾഫ് ബൂഗ്വേറോയുടേ 1885-ൽ ചിത്രീകരിച്ച എണ്ണച്ചായാചിത്രമാണ് ദ യങ് ഷെഫേർഡെസ്.
ഇപ്പോൾ സാൻ ഡിയാഗോ മ്യൂസിയം ഓഫ് ആർട്ടിൻറെ ഉടമസ്ഥതയിൽ ആണ് ഈ ചിത്രം.
കർഷകരുടെ വസ്ത്രത്തിൽ നഗ്നപാദയായ ഒരു യുവതിയെ ചിത്രീകരിച്ചിരിക്കുന്ന ഈ ചിത്രം തിരിഞ്ഞുനിൽക്കുന്നതായിട്ടാണ് ചിത്രീകരിച്ചിരിക്കുന്നതെങ്കിലും മുഖം പെട്ടെന്നൊരു ദൃശ്യം കണ്ടതുപോലെ കാഴ്ചക്കാരനെ അഭിമുഖീകരിക്കുന്നു.
പുറകുവശത്ത് ചേർത്തു പിടിച്ചിരിക്കുന്ന അവളുടെ കൈയ്യിൽ ഒരു ചെടിയും പിടിച്ചിരിക്കുന്നു.
ദ ഷെഫേർഡെസ് (The Shepherdess) എന്ന ചിത്രവുമായി ഈ ചിത്രം വളരെയധികം സാമ്യം പുലർത്തുന്നു.
ഈ ചിത്രത്തിലെ നൊസ്റ്റാൾജിക് ഉള്ളടക്കം അടിസ്ഥാനമാക്കി യൂറോപ്പിലെയും അമേരിക്കയിലെയും കലാകാരന്മാർ ഇതിൻറെ സമാനമായ ചിത്രങ്ങൾ ശേഖരിച്ചു.
അത്തരം രചനകളിൽ കലാകാരൻ പലതരം ഭാവനകളും ഭാവപ്രകടനങ്ങളും ചിത്രീകരിച്ചു.
ഈ ചിത്രത്തിൽ പെൺകുട്ടിയുടെ സൗമ്യമായ ജിജ്ഞാസയെ ചിത്രീകരിച്ചിരിക്കുന്നു.
തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്,  സവിശേഷമായി സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി.
ഇതും കാണുക File: Jeune bergère , 1868 painting with a nearly identical name, also by Bouguereau അവലംബം
ദ യൂഷ്വൽ സസ്‌പെക്ട്സ് ഇംഗ്ലീഷ് വിലാസം https://ml.wikipedia.org/wiki/The_Usual_Suspects ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ദ യൂഷ്വൽ സസ്‌പെക്ട്സ് , 1995ൽ ഇറങ്ങിയ ഒരു അമേരിക്ക൯ കുറ്റാന്വേഷണ ചലചിത്രമാണ്.
ബ്രയാ൯ സിങ്ങ൪ ആണ് സംവിധാനം നി൪വഹിച്ചത്.
സ്റ്റീഫ൯ ബോൽവി൯, ഗബ്രിയേൽ ബയേ൯, കെവി൯ സ്പേസി, ബെനിക്കോ ടെൽ ടേറോ, കെവി൯ പൊള്ളാക്ക്  തുടങ്ങിയ താരനിരയുടെ അഭിനയ മൂഹൂ൪ത്തങ്ങൾ ഈ ചിത്രത്തെ മികവുറ്റതാക്കി.
1995ലെ മികച്ച സഹനടനുള്ള അക്കാദമി അവാ൪ഡ് കെവി൯ സ്പേസി ഈ ചലചിത്രത്തിലൂടെ സ്വന്തമാക്കി.
ഇതു കൂടാതെ മികച്ച തിരക്കഥക്കുള്ള അക്കാദമി അവാ൪ഡ് മക്ക്വറിയ്കും ഈ ചലചിത്രത്തിലൂടെ ലഭിച്ചു.
ആസ്വാദകരുടെയും വിമ൪ശകരുടെയും പ്രശംസ ഈ ചലചിത്രം പിടിച്ചുപറ്റി.
കെവി൯ സ്പേസിയുടെ അത്യുജ്ജലമായ അഭിനയവും കഥയുടെ സ്സപെ൯സും ഈ ചലചിത്രത്തെ മികവുറ്റതാക്കി.
ദ റൂളിംഗ് പാഷൻ ഇംഗ്ലീഷ് വിലാസം https://ml.wikipedia.org/wiki/The_Ruling_Passion
1885-ൽ റോയൽ അക്കാദമി എക്സിബിഷനിൽ പ്രദർശിപ്പിച്ച ജോൺ എവെറെറ്റ് മില്ലെയ്സ് വരച്ച ഒരു ചിത്രം ആണ് ദ റൂളിംഗ് പാഷൻ.
(The Ornithologist).
ഒരു വൃദ്ധൻ അഫോൾസ്റ്ററി സോഫയുടെ മുകളിൽ ചാരികിടന്നുകൊണ്ട് കുറച്ചു കുട്ടികൾക്കും ഒരു സ്ത്രീക്കും സ്റ്റഫ് ചെയ്ത ഒരു കിങ് ബേർഡ്-ഓഫ്-പാരഡൈസ് പക്ഷിയെ കാണിച്ചുകൊടുക്കുന്നതായി ഈ ചിത്രത്തിൽ ചിത്രീകരിച്ചിരിക്കുന്നു.
ചിത്രത്തിന്റെ ഇടതുഭാഗത്തുള്ള പ്രായമുള്ള പെൺകുട്ടി റെസ്പ്ലെൻഡൻറ് ക്വെറ്റ്സൽ പക്ഷിയെ ചേർത്തുപിടിച്ചിരിക്കുന്നു.
അവലംബം പുറം കണ്ണികൾ victorianweb.org: Knowledge and Family in Millais's The Ruling Passion
ദ റവല്യൂഷൻ ബിട്രേയ്ഡ് ഇംഗ്ലീഷ് വിലാസം https://ml.wikipedia.org/wiki/The_Revolution_Betrayed
The Revolution Betrayed: What Is the Soviet Union and Where Is It Going?
(റഷ്യൻ: Преданная революция: Что такое СССР и куда он идет?) എന്നതാണ് മുഴുവൻ പേര്.
1937ൽ പ്രസിദ്ധീകരിച്ച ഈ കൃതി രചിച്ചത് റഷ്യൻ ബോൾഷെവിക് ആയ ലിയോൺ ട്രോട്സ്കിയാണ് .
വളരെയേറെ പ്രചാരം നേടിയ ഈ പുസ്തകം ലെനിനു ശേഷമുള്ള സോവിയറ്റു യൂണിയന്റെ പോക്കിനെയും സ്റ്റാലിനിസത്തെയും കുറിച്ചുള്ള ആദ്യ രചനകളിൽ ഒന്നാണ് ദ റവലൂഷൻ ബിട്രെയ്ഡ്.
നാടുകടത്തലിനു ശേഷം നോർവെയിലിരുന്നാണ് അദ്ദേഹം ഈ കൃതി രചിച്ചത്.
പിന്നീട് വിക്ടർ സെർജി ഇത് ഫ്രഞ്ചിലേക്കും മാക്സ് ഈസ്റ്റ്മാൻ ഇംഗ്ലീഷിലേക്കും വിവർത്തനം ചെയ്തു.
ദ റാറ്റ് ഇംഗ്ലീഷ് വിലാസം https://ml.wikipedia.org/wiki/The_Rat
സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച നോവലാണ് ദ റാറ്റ് .
1986 ലാണ് ഈ നോവൽ പ്രസിദ്ധീകരിച്ചത്.
ടിൻ ഡ്രമ്മിലെ നായകനായ ഓസ്‌കറിന് ക്രിസ്മസ് സമ്മാനമായി ലഭിച്ച ഒരു പെരുച്ചാഴിയുമായുള്ള സംഭാഷണത്തിലൂടെ ആ എലിയാണ് മനുഷ്യരാശിയുടെ ആസന്നമായ അന്ത്യത്തെപ്പറ്റി സംസാരിക്കുന്നത്.
ദ റെസ്ക്യൂ ഇംഗ്ലീഷ് വിലാസം https://ml.wikipedia.org/wiki/The_Rescue_(painting)
ജോൺ എവററ്റ് മില്ലൈസ് വരച്ച ചിത്രമാണ് ദ റെസ്ക്യൂ (1855) .
ഒരു അഗ്നിശമന സേനാംഗം മൂന്ന് കുട്ടികളെ വീടിന് തീപിടിച്ചതിൽ നിന്ന് രക്ഷിക്കുന്നതും അവരുടെ അമ്മ അവരെ കൈകളിലേക്ക് തിരികെ സ്വീകരിക്കുന്നതും ഇതിൽ ചിത്രീകരിക്കുന്നു.
രക്ഷാപ്രവർത്തനത്തിനിടെ ഒരു ഫയർമാൻ മരിച്ചതിന് സാക്ഷിയായ മില്ലൈസ് ഈ വിഷയം ചിത്രീകരിക്കാൻ തീരുമാനിച്ചു.
അഗ്‌നിശമന സേനയെ സ്വത്തിന്റെ സംരക്ഷണത്തിനായി സമർപ്പിച്ചിരിക്കുന്ന സ്വകാര്യ ബിസിനസ്സുകളിൽ നിന്ന് ആദ്യം ജീവൻ സംരക്ഷിക്കാൻ ചുമതലപ്പെടുത്തിയ ഒരു പൊതു സ്ഥാപനമായി മാറിയത് അടുത്തിടെയാണ്.
നിറമുള്ള ഗ്ലാസ് ഷീറ്റ് ഉപയോഗിച്ചും മരപ്പലകകൾ കത്തിച്ചും വെളിച്ചത്തിന്റെയും പുകയുടെയും ശരിയായ ഫലങ്ങൾ സൃഷ്ടിക്കാൻ മില്ലിസ് ശ്രമിച്ചു.
നിറത്തിന്റെയും പ്രകാശത്തിന്റെയും ക്ഷണികമായ സ്വാധീനങ്ങൾക്ക് ഊന്നൽ നൽകിയത് അദ്ദേഹത്തിന്റെ കലയിൽ ഒരു പുതിയ വ്യതിയാനമായിരുന്നു.
അതിശയിപ്പിക്കുന്ന വർണ്ണ പരിവർത്തനങ്ങളാലും പെയിന്റിംഗ് പ്രത്യേകിച്ച് അമ്മയുടെ നൈറ്റ്ഗൗണിന്റെ സ്ലീവ് സ്ലേറ്റി നീലയിൽ നിന്ന് ഇളം പിങ്ക് നിറത്തിലേക്ക് മാറുന്ന നാടകീയമായ പ്രഭാവം ശ്രദ്ധേയമാണ്.
ഇത് അക്കാലത്ത് വളരെ വിമർശനാത്മകമായ അഭിപ്രായങ്ങൾക്ക് കാരണമായി.
റോബിൻ കൂപ്പർ വാദിക്കുന്നത് പെയിന്റിംഗിനെ കുറിച്ച് ചില വിമർശനങ്ങൾ ഉയർന്നുവന്നത് വീര്യമുള്ള ഒരു തൊഴിലാളിവർഗ മനുഷ്യൻ മധ്യവർഗ കുട്ടികളെ രക്ഷിക്കുന്നതിനെ ചിത്രീകരിക്കുന്നു.
അതേസമയം അവരുടെ പിതാവിനെ എവിടെയും കാണാനില്ല.
അമ്മയുടെ തുറന്ന കരങ്ങൾ തന്റെ മക്കളെപ്പോലെ ഈ ശക്തനായ പുതിയ മനുഷ്യനെ അഭിവാദ്യം ചെയ്യുന്നതായി തോന്നുന്നു.
കുറിപ്പുകൾ ↑ ↑ Malcolm Warner, Millais' The rescue, in Leslie Paris (ed.), "The Pre-Raphaelites", London, 1984, pp. 131-33.
↑ Robyn Cooper, Millais' "The Rescue": A Painting of a Dreadful Interruption of Domestic Peace" Art History, vol.
no 4, December 1986 pp. 471-86 പുറംകണ്ണികൾ The rescue on the National Gallery of Victoria 's website.
ദ റെയിൽവേ മെൻ (മിനി സീരീസ്)
ഭോപ്പാൽ ദുരന്തത്തെയും അതിലെ രക്ഷാപ്രവർത്തനങ്ങളെയും ഉപജീവിച്ച് 2023-ൽ പുറത്തിറങ്ങിയ ചലചിത്ര പരമ്പരയാണ് ദ റെയിൽവേ മെൻ: ദ അൺടോൾഡ് സ്റ്റോറി ഓഫ് ഭോപ്പാൽ 1984 .
രക്ഷാപ്രവർത്തനത്തിൽ റെയിൽവേ ജീവനക്കാർ വഹിച്ച പങ്കിനെ ഈ മിനി സീരീസ് എടുത്തുകാണിക്കുന്നുണ്ട്.
ആർ. മാധവൻ , കെ.കെ. മേനോൻ, ദിവ്യേന്ദു ശർമ്മ, ദിവ്യേന്ദു ഭട്ടാചാര്യ, ബാബിൽ ഖാൻ, സണ്ണി ഹിന്ദുജ, ജൂഹി ചൗള തുടങ്ങിയ പ്രധാന അഭിനേതാക്കൾ അണിനിരന്ന ചിത്രത്തിന്റെ നാല് എപ്പിസോഡുകളും 2023 നവംബർ 18-ന് നെറ്റ്ഫ്ലിക്സിലൂടെ പുറത്തിറങ്ങി.
ശിവ് റവൈൽ സംവിധാനം നിർവ്വഹിച്ച ചിത്രത്തിന്റെ തിരക്കഥ എഴുതിയിരിക്കുന്നത് ആയുഷ് ഗുപ്തയാണ് .
ഭോപ്പാലിലെ യൂണിയൻ കാർബൈഡ് ഇന്ത്യ ലിമിറ്റഡിന്റെ പ്ലാന്റിൽ 1984-ൽ ഉണ്ടായ വാതക ദുരന്തത്തിൽ രക്ഷാപ്രവർത്തനത്തിൽ കാര്യമായ പങ്കുവഹിച്ച റെയിൽവേ സ്റ്റേഷൻ, അതിലെ ജീവനക്കാർ (പ്രത്യേകിച്ചും സ്റ്റേഷൻ മാസ്റ്റർ ഗുലാം ദസ്തഗീർ ), മന്ത്രാലയത്തിന്റെ ആജ്ഞ മറികടന്നുകൊണ്ട് രക്ഷാദൗത്യവുമായെത്തുന്ന റെയിൽവേയിലെ മറ്റു ജീവനക്കാർ എന്നിവരാണ് ചിത്രത്തിലെ കഥാപാത്രങ്ങളും പരിസരങ്ങളും.
അഭിനേതാക്കൾ സെൻട്രൽ റെയിൽവേ സോണിന്റെ ജനറൽ മാനേജർ രതി പാണ്ഡെ ആയി ആർ. മാധവൻ വേഷമിടുന്നു.
ഭോപ്പാൽ ജംഗ്ഷൻ റെയിൽവേ സ്റ്റേഷൻ മാസ്റ്റർ ഇഫ്തിഖാർ സിദ്ദീഖിയായി കെ.കെ. മേനോൻ പോലീസ് കോൺസ്റ്റബിൾ എന്ന വ്യാജേന സ്റ്റേഷനിലെത്തുന്ന ബൽവന്ത് യാദവ് എന്ന കൊള്ളക്കാരനായി   ദിവ്യേന്ദു ശർമ്മ .
ലോക്കോപൈലറ്റ് ട്രെയിനിയായ ഇമാദ് റിയാസ് ആയി ബാബിൽ ഖാൻ ഫാക്ടറി ഉദ്യോഗസ്ഥൻ ഖമറുദ്ദീൻ ആയി ദിവ്യേന്ദു ഭട്ടാചാര്യ പത്രപ്രവർത്തകൻ ജഗ്‌മോഹൻ കുമാവത്ത് ആയി സണ്ണി ഹിന്ദുജ റെയിൽ മന്ത്രാലയ ഉദ്യോഗസ്ഥ രാജേശ്വരി ജാംഗ്ലേ ആയി ജൂഹി ചാവ്ല എപ്പിസോഡുകൾ No. Title Directed by Written by Original release date 1 "എപ്പിസോഡ് 1" ശിവ് റവൈൽ ആയുഷ് ഗുപ്ത 18 നവംബർ 2023 ( 2023-11-18 ) യൂണിയൻ കാർബൈഡ് കമ്പനിയുടെ സ്വന്തം സുരക്ഷാറിപ്പോർട്ടുകൾ പോലും അവഗണിച്ചാണ് പ്രവർത്തനം തുടരുന്നതെന്ന് മനസ്സിലാക്കുന്ന ഇമാദ് റിയാസ് എന്ന ജോലിക്കാരനും ഖമറുദ്ദീൻ എന്ന ഉദ്യോഗസ്ഥനും ജഗ്‌മോഹൻ കുമാവത്ത് എന്ന പത്രപ്രവർത്തകനെ വിവരങ്ങൾ ധരിപ്പിക്കുന്നത് മുതൽ വാതക ചോർച്ചയും പൊട്ടിത്തെറിയും നടാക്കുന്നത് വരെയുള്ള സംഭവവികാസങ്ങൾ ഒന്നാം എപ്പിസോഡിൽ ഉൾപ്പെട്ടിരിക്കുന്നു.
2 "എപ്പിസോഡ് 2" ശിവ് റവൈൽ ആയുഷ് ഗുപ്ത 18 നവംബർ 2023 ( 2023-11-18 ) വിഷവാതകം പരന്നുതുടങ്ങിയതോടെ ആളുകൾ എന്തെന്നറിയാതെ മരിച്ചുവീണുതുടങ്ങി.
പരിഭ്രാന്തരായ ജനങ്ങൾ ചിതറിയോടുകയും അതിനിടെ തന്നെ മരിച്ചുവിഴുകയും ചെയ്തുതുടങ്ങി.
റെയിൽവേ സ്റ്റേഷനിലുണ്ടായിരുന്ന സ്റ്റേഷൻ മാസ്റ്റർ ആളുകളെ അടച്ചമുറികളിലേക്ക് മാറ്റിത്തുടങ്ങി.
സ്റ്റേഷനിലെ വാർത്താവിനിമയ സംവിധാനങ്ങൾ തകരാറിലായതിനാൽ സമീപ സ്റ്റേഷനുകളിൽ വിവരമെത്തിക്കാൻ അവർക്ക് കഴിഞ്ഞതുമില്ല.
സംഭവത്തെക്കുറിച്ച് ധാരണയുണ്ടായിരുന്ന ഇമാദിന്റെ നിർദ്ദേശപ്രകാരം നനഞ്ഞ തുണി കൊണ്ട് മുഖം മറക്കുന്ന ആളുകൾ ഏറെ നേരം പിടിച്ചുനിൽക്കുന്നു.
അതേസമയം സമീപ സ്റ്റേഷനിലുണ്ടായിരുന്ന രതി പാണ്ഡെ (സെൻട്രൽ റെയിൽവേ ജെനറൽ മാനേജർ) അത്യാഹിതം നടന്നതായി മനസ്സിലാക്കുന്നു.
3 "എപ്പിസോഡ് 3" ശിവ് റവൈൽ ആയുഷ് ഗുപ്ത 18 നവംബർ 2023 ( 2023-11-18 ) ഭോപ്പാലിൽ കുടുങ്ങിയ ആളുകൾക്ക് സഹായം അയയ്‌ക്കാനും നടപടിയെടുക്കാനും മന്ത്രാലയത്തിൽ ഉദ്യോഗസ്ഥയായ രാജേശ്വരി ജംഗ്ലേ വഴി രതി പാണ്ഡേ ശ്രമിക്കുന്നുണ്ടെങ്കിലും ദൗത്യത്തിൽ രാജേശ്വരിക്ക് മേലുദ്യോഗസ്ഥരുടെയും മന്ത്രാലയത്തിന്റെയും പിന്തുണ ലഭിക്കാതായതോടെ അവർ പരാജയപ്പെടുന്നു.
അനുമതിയില്ലാതെ രക്ഷാപ്രവർത്തവുമായി മുന്നോട്ട് പോവാൻ രതി പാണ്ഡേ തയ്യാറാവുകയും സഹപ്രവർത്തകർ അദ്ദേഹത്തോടൊപ്പം ചേരുകയും ചെയ്യുന്നു.
സ്റ്റേഷനിലെ ആൾക്കൂട്ടത്തെ രക്ഷിക്കാനായുള്ള ശ്രമങ്ങൾ ഇമാദ്, ഇഫ്തിഖാർ, ബൽവന്ത് എന്നിവർ തുടരുകയും ചെയ്യുന്നു.
4 "എപ്പിസോഡ് 4" ശിവ് റവൈൽ ആയുഷ് ഗുപ്ത 18 നവംബർ 2023 ( 2023-11-18 ) ആയിരത്തോളം ആളുകളുമായി സ്റ്റേഷനിലേക്ക് എത്തിയ തീവണ്ടി പെട്ടെന്ന് അവിടെയുള്ള ബോഗിയുമായി ബന്ധിപ്പിക്കുകയും പരമാവധി ആളുകളെ പ്രദേശത്ത് ഒഴിപ്പിക്കുകയും ചെയ്യാൻ സ്റ്റേഷനിലേ സംഘത്തിന് കഴിയുന്നു.
രക്ഷാദൗത്യവുമായി വരുന്ന ട്രെയിനുമായുള്ള കൂട്ടിയിടി ഒഴിവാക്കാനായി ഇമാദ് പാളങ്ങൾ പുന:സംവിധാനിക്കുന്നുണ്ട്.
ഇതിൽ വിജയിച്ച ശേഷം അവൻ അവിടെ ശ്വാസം മുട്ടി മരിക്കുന്നു.
ഇഫ്തിഖാർ സിദ്ദീഖിയും പ്ലാറ്റ്ഫോമിൽ മരണപ്പെട്ട പോലെയാണ് കണ്ടെത്തപ്പെട്ടത്.
മരണപ്പെട്ടെന്ന് കരുതിയ പലരും സംസ്കാരച്ചടങ്ങുകൾക്കിടെ ഉണരുന്നുണ്ടായിരുന്നു.
ഇഫ്തിഖാറും അങ്ങനെ രക്ഷപ്പെടുന്നു.
കുമാവത്ത് വർഷങ്ങൾക്ക് ശേഷം ഭോപാൽ സന്ദർശിക്കുകയും ദുരന്തബാധിതരുടെ അവസ്ഥ വിവരിക്കുന്നതും കാണാം.
യാഷ് രാജ് ഫിലിംസിൽ അസിസ്റ്റന്റ് ഡയറക്ടറായിരുന്ന ശിവ് റവൈലിന്റെ സംവിധാനത്തിൽ പുറത്തിറങ്ങുന്ന ആദ്യ ചിത്രമാണ് ഈ പരമ്പര .
യഷ് രാജ് ഫിലിംസിന്റെ ആദ്യ സ്ട്രീമിങ് ഫിക്ഷൻ പരമ്പരയാണ് ഇത്.
2021 ഡിസംബർ 1 ന് ചിത്രീകരണം ആരംഭിച്ച പരമ്പര 2022 മെയ് 11 ന് പൂർത്തിയായി .
2023 നവംബർ 18 ന് നെറ്റ്ഫ്ലിക്സിൽ ഈ പരമ്പര പുറത്തിറങ്ങി .
ഗ്യാസ് ചോർച്ച കേസിൽ ശിക്ഷിക്കപ്പെട്ട യൂണിയൻ കാർബൈഡ് ഇന്ത്യ ലിമിറ്റഡിലെ രണ്ട് മുൻ ജീവനക്കാർ സീരീസിന്റെ റിലീസ് തടയണമെന്ന് ആവശ്യപ്പെട്ട് ഒരു ഹർജി ഫയൽ ചെയ്തുവെങ്കിലും ബോംബെ ഹൈക്കോടതി അവരുടെ കേസ് തള്ളിക്കളയുകയായിരുന്നു .
പരമ്പര ഭൂരിഭാഗം നിരൂപകരുടെയും പ്രശംസ പിടിച്ചുപറ്റി .
അർഹിക്കുന്ന ഗൗരവത്തിൽ തന്നെ വിഷയത്തെ പരമ്പര അവതരിപ്പിച്ചതായി അഭിപ്രായമുയർന്നിരുന്നു .
അർഹിക്കുന്ന ആദരം ലഭിക്കാതെ പോയ ധീരരുടെ കഥയായും ചിത്രം കണക്കാക്കപ്പെടുന്നു.
ഉപകഥകളുടെയും പശ്ചാത്തല കഥകളുടെയും ആധിക്യം കാരണം ഒരു സംഭ്രമകരമായ ഒരു ത്രില്ലർ ആവാൻ ചിത്രത്തിന് സാധിച്ചില്ലെന്നും നിരൂപിക്കപ്പെട്ടു .
ബാബിൽ ഖാൻ, കെ.കെ. മേനോൻ എന്നിവരുടെ അഭിനയചാതുരി പ്രത്യേകം തന്നെ അഭിനന്ദിക്കപ്പെട്ടു .
അവലംബം ബാഹ്യ ലിങ്കുകൾ ദ റെയിൽവേ മെൻ ഇന്റർനെറ്റ് മൂവി ഡാറ്റാബേസിൽ ദ റെയിൽവേ മെൻ നെറ്റ്ഫ്ലിക്സിൽ
ദ റിംഗ് (2002 സിനിമ) ഇംഗ്ലീഷ് വിലാസം https://ml.wikipedia.org/wiki/The_Ring_(2002_film)
ദ റിംഗ് ഗോർ വെർബിൻസ്കി സംവിധാനം ചെയ്ത് നവോമി വാട്ട്സ് , മാർട്ടിൻ ഹെൻഡേഴ്സൺ , ഡേവിഡ് ഡോർഫ്മാൻ , ബ്രയാൻ കോക്സ് , ഡേവിഗ് ചേസ് എന്നിവർ പ്രധാന കഥാപാത്രങ്ങളെ അവതരിപ്പിച്ച 2002 ലെ അമേരിക്കൻ അമാനുഷിക ഹൊറർ ചിത്രമാണ്.
കോജി സുസുക്കിയുടെ അതേ പേരിലുള്ള നോവലിനെ അടിസ്ഥാനമാക്കി 1998 ൽ പുറത്തിറങ്ങിയ ജാപ്പനീസ് ഹൊറർ ചിത്രമായ റിംഗിന്റെ റീമേക്കാണിത്.
കണ്ട് ഏഴു ദിവസത്തിന് ശേഷം അതിന്റെ കാഴ്ചക്കാരൻ കൊല്ലപ്പെടുമെന്ന് ശപിക്കപ്പെട്ടിരിക്കുന്ന ഒരു വീഡിയോടേപ്പിനേക്കുറിച്ച് അന്വേഷിക്കുന്ന ഒരു പത്രപ്രവർത്തകയെ നവോമി വാട്ട്സ് ഈ ചിത്രത്തിൽ അവതരിപ്പിക്കുന്നു.
ദ റിംഗ് 2002 ഒക്ടോബർ 18 ന് പുറത്തിറങ്ങുകയും ചിത്രത്തിന് മികച്ച അവലോകനങ്ങൾ ലഭിക്കുകയും ചെയ്തു.
ഏഷ്യൻ ഹൊറർ ചിത്രങ്ങളുടെ ഇംഗ്ലീഷ് ഭാഷാ റീമേക്കുകളായ ദി ഗ്രഡ്ജ് , ഡാർക്ക് വാട്ടർ , പൾസ് , വൺ മിസ്ഡ് കോൾ , ദി ഐ , ഷട്ടർ, മിറേർസ് , ദി അൺഇൻവിറ്റഡ് എന്നിവയുടെ നിർമ്മാണത്തിന് ദ റിംഗ് എന്ന ചിത്രം വഴിയൊരുക്കി.
ടേപ്പിന്റെ ഐതിഹ്യം
1970 ൽ ബർക്ക് എന്ന പുരോഹിതൻ എവ്‌ലിൻ ഒസോറിയോ എന്ന സ്ത്രീയെ ഒരു പള്ളിയുടെ നിലവറയിൽ‌ ബന്ദിയാക്കുകയും ബന്ധനത്തിലായ അവളെ അയാളുടെ ലൈംഗിക വൈകൃതങ്ങൾക്കിരയാക്കുകയും ചെയ്തു.
ബർക്കിൽനിന്നു ഗർഭം ധരിച്ച എവ്‍ലിൻ എട്ടര മാസത്തിനുശേഷം അടിമത്തത്തിൽ നിന്നു രക്ഷപ്പെട്ടോടുകയും ഒരു ക്രിസ്ത്യൻ ആശുപത്രിയിൽ അഭയം തേടുകയും ചെയ്തു.
എവ്‍ലിന് ആശുപത്രിയിൽവച്ച് ജനനസമയത്തു കരയാൻ വിസമ്മതിക്കുന്ന അമാനുഷിക കഴിവുകളുള്ള സമാറ എന്ന പെൺകുട്ടി ജനിച്ചു.
അവളുടെ ജൈവിക മാതാപിതാക്കൾ രണ്ടുപേരും പൂർണമായും മനുഷ്യരായിരുന്നതിനാൽ ഈ കഴിവുകൾ അവൾക്ക് എവിടെ നിന്നാണ് ലഭിച്ചതെന്നത് തികച്ചും ദുരൂഹമായിരുന്നു.
ഒരുപക്ഷേ മിക്കവാറും അത് എവ്‌ലിൻ നിരന്തരം ഭയന്ന് ജീവിച്ചിരുന്നതും ജലാന്തർഭാഗത്തു വസിക്കുന്നതുമായ ഒരു പൈശാചിക ആത്മാവിന്റെ മനുഷ്യാവതാരമായിരിക്കാം.
ജനിച്ചതിനു തൊട്ടുപിന്നാലെ, സമാറയ്ക്കുള്ളിൽ കുടിയിരിക്കുന്ന ദുരാത്മാക്കളിൽനിന്നു രക്ഷപെടാനുള്ള ഒരേയൊരു വഴി അവളെ വെള്ളത്തിൽ മുക്കിക്കൊല്ലുകയാണെന്ന തരത്തിൽ അവളുടെ തലയ്ക്കുള്ളിൽനിന്നു ശബ്ദം കേൾക്കുന്നതായി എവ്‌ലിൻ അവകാശപ്പെട്ടു.
ഈ ശബ്ദങ്ങൾ അവളുടെ മനസ്സിൽനിന്നാണോ അതോ സമാറ ടെലിപ്പതിയിലൂടെ അവളോട് അങ്ങനെ പറയിപ്പിക്കുന്നതാണോ എന്നകാര്യം തീർച്ചയില്ല.
ഒടുവിൽ എവ്‌ലിൻ പെൺകുഞ്ഞിനെ ആശുപത്രിക്ക് പുറത്തുള്ള ജലധാരയിൽ മുക്കിക്കൊല്ലാൻ തീരുമാനിച്ചുവെങ്കിലും ഒരു കൂട്ടം കന്യാസ്ത്രീകൾ അവളെ ഈ പ്രവൃത്തിയിൽനിന്നു തടയുകയും കുഞ്ഞിനെ അവളിൽനിന്നു വേർപെടുത്തുകയും ചെയ്തു.
അമ്മയെ മനോരോഗാശുപത്രിയിൽ തടവിലാക്കവേ ആശുപത്രി അധികൃതർ സമാറയെ ഏതെങ്കിലും കുട്ടികളില്ലാത്ത ദമ്പതികളെ ദത്തെടുക്കാൻ പ്രേരിപ്പിച്ചു.
ഒടുവിൽ, മൊയ്‌സ്‌കോ ദ്വീപിലെ പുരസ്കാര ജേതാക്കളായ കുതിര വളർത്തുകാരായ അന്നയും റിച്ചാർഡ് മോർഗനും സമാറയെ ദത്തെടുത്തു.
സമാറയ്ക്ക് തന്റെ സ്വന്തം മാതാവിനേക്കുറിച്ച് ഓർമ്മയില്ലാത്ത സമയത്ത് എവ്‌ലിൻ എഴുതി സമാറയ്‌ക്കായി സമർപ്പിച്ച ഒരു പുസ്തകം മോർഗൻ റാഞ്ചിന്റെ നിലവറയിൽ സൂക്ഷിച്ചുവച്ചിരുന്നു.
1963 മുതൽ 1969 വരെയുള്ള കാലത്തെ നിരവധി ഗർഭമലസലുകൾ കാരണം അന്ന അവരുടെ സ്വന്തം കുട്ടിയാണെന്നപോലെ സമാറയെ അത്യധികം സ്നേഹിക്കുകയും ഈ സ്നേഹം സമാറ തിരിച്ചു പ്രകടിപ്പിക്കുകയും ചെയ്തിരുന്നു.
സമാറ വളർന്നപ്പോൾ, അവൾ നെൻഷ എന്നറിയപ്പെടുന്ന വിചിത്രമായ അമാനുഷിക ശക്തികൾ വികസിപ്പിച്ചെടുക്കുകയും അവൾ ചുറ്റുമുള്ളപ്പോഴെല്ലാം മനഃപൂർവ്വമായി ഭയാനകമായ ചിത്രങ്ങൾ മാതാപിതാക്കളുടെ മനസ്സിൽ പതിപ്പിക്കുവാൻ ഇത് അവളെ പ്രാപ്തയാക്കുകയും ചെയ്തു.
അവളുടെ പൂർണ്ണമായ കഴിവുകളെക്കുറിച്ച് യാതൊരു അറിവുമില്ലാത്തതിനാൽ, സമാറ വളർന്നപ്പോൾ അവളിലെ ശക്തികൾ മനഃപൂർവ്വമല്ലാതെ നിയന്ത്രണാതീതമായിത്തീർന്നു.
മതിയായ മത്സ്യത്തെ പിടിക്കാൻ കഴിയാതിരുന്നതുപോലുള്ള ദ്വീപിന്റെ ദുരിതങ്ങൾക്ക് അവളെ കുറ്റപ്പെടുത്തിയ പ്രാദേശിക സമൂഹം, അവളെ ഇതിൽ ബലിയാടാക്കി.
കൂടാതെ, സമാറാ മനസ്സിലേയ്ക്കു പതിപ്പിക്കുന്ന ഭീകരമായ ചിത്രങ്ങൾ കാരണം അന്ന മാനസികമായി കൂടുതൽ അസ്ഥിരയാകുകയും സമാറയോട് അകലം പാലിക്കുകയും ചെയ്തു.
ഒറ്റപ്പെടുത്തപ്പെട്ട ബാലിക മോർഗൻ റാഞ്ചിന് പുറത്തുള്ള ഊഞ്ഞാലുകളിൽ കൂടുതൽ സമയവും ഒറ്റയ്ക്ക് ചെലവഴിച്ചു.
വിരോധാഭാസമെന്നു പറയട്ടെ, ഒരു ജല രാക്ഷസന്റെ മനുഷ്യാവതാരമായിരിക്കാമെന്നു വിചാരിക്കപ്പെട്ട അവൾ, ക്രമേണ ജലത്തിന്മേലുള്ള ഒരു ഭയം അവളിൽ വികസിപ്പിച്ചെടുത്തു.
തലയ്ക്കുള്ളിൽ അനുഭവപ്പെടുന്ന ഭീകരമായ ചിത്രങ്ങളെക്കുറിച്ചുള്ള ചികിത്സയ്ക്കായി അന്ന പ്രാദേശിക ഡോക്ടർ ഡോ. ഗ്രാസ്നിക്കിനെ സമീപിച്ചെങ്കിലുംഇക്കാര്യത്തിൽ ഡോക്ടർക്കു സഹായിക്കാൻ കഴിയാതെ വന്നപ്പോൾ ഡോ. ഗ്രാൻസ്നിക് അന്നയെയും സമാറയെയും ഇയോല സൈക്യാട്രിക് ഹോസ്പിറ്റലിലേക്ക് റഫർ ചെയ്തു.
24/7 എന്ന നമ്പറിലെ മേൽനോട്ടത്തിൽ അന്ന വിഷാദരോഗത്തിനും ആത്മഹത്യാ ചിന്തകൾക്കും ചികിത്സിക്കപ്പെടുകയും അതേസമയം സമാറായുടെ ശക്തികൾ ഡോ. സ്കോട്ട് എന്ന മനോരോഗവിദഗ്ദ്ധൻ നിരന്തരം നിരീക്ഷിക്കുകയും ചെയ്തു.
ഇയോല സൈക്യാട്രിക് ഹോസ്പിറ്റലിൽ താമസിക്കുന്നതിനിടെ, സമാറയ്ക്ക് ഉറങ്ങാൻ കഴിയാതെ വരുകയും സുതാര്യമായ ഫിലിമുകളിലേയ്ക്ക് ചിത്രങ്ങൾ പകർ‌ത്തുവാനുള്ള നെൻഷ കഴിവുകൾ അവൾ പ്രദർശിപ്പിച്ചത് ഡോ. സ്കോട്ട് അവളുടെ അമാനുഷിക കഴിവുകളുടെ തെളിവായി ഉപയോഗിക്കുന്നു.
ഡോ. സ്കോട്ട് തന്റെ സൈക്യാട്രിക് സെഷൻ ക്യാമറയിൽ പകർത്തുകയും സമാറയോട് എങ്ങനെയാണ് അവൾക്കു തന്റെ അമാനുഷിക കഴിവുകൾ നിർവഹിക്കാൻ കഴിയുന്നുവെന്ന് ചോദിക്കുകയും ചെയ്യുന്നുവെങ്കിലും "ഞാൻ അവരെ കാണുന്നു ...
എന്നിട്ട് ...
അവർ ...
” എന്നിങ്ങനെ ഉരുവിടുകമാത്രം അവൾ ചെയ്യുന്നു.
തന്റെ അമാനുഷിക കഴിവുകൾ ഉപയോഗിച്ച് ആരെയും വേദനിപ്പിക്കാൻ സമാറ ആഗ്രഹിക്കുന്നില്ലെന്നു് അദ്ദേഹം അനുമാനിക്കുന്നുവെങ്കിലും ഉള്ളിൽ കുടിയിരിക്കുന്ന പൈശാചിക ശക്തിയുടെ കഴിവുകൾ വളരെ ശക്തമാണെന്നും മറ്റുള്ളവരെ ഉപദ്രവിക്കുന്നത് തനിക്ക് അവസാനിപ്പിക്കാനാവില്ലെന്നും സമാറ വക്രമായി സമ്മതിക്കുന്നത് അവൾ പതുക്കെ ഒരു ദ്വയ വ്യക്തിത്വമുള്ള മനോരോഗിയാകുന്നുവെന്നതിനെ സൂചിപ്പിക്കുന്നു.
റെക്കോർഡിംഗ് പെട്ടെന്ന് നിശ്ചലതയിൽ അവസാനിക്കുകയും സമാറ ഡോ. സ്കോട്ടിനെ അവളുടെ അമാനുഷിക ശക്തികൊണ്ട് കൊന്നതായി അനുമാനിക്കപ്പെടുകയും ചെയ്യുന്നു.
താമസിയാതെതന്നെ ഈ ദൃശ്യങ്ങൾ അവിടെനിന്നു കാണാതാകുന്നു.
സമാറ മറ്റാരെങ്കിലും ഉപദ്രവിക്കുന്നത് തടയുവാനായി അവളുടെ വളർത്തു പിതാവായ റിച്ചാർഡ് അവളെ കുതിര ലായങ്ങളുടെ മുകളിലത്തെ നിലയിൽ പൂട്ടിയിടുകയും അവൾക്ക് സമയം കൊല്ലാനായി ഒരു ടിവി സെറ്റ് മാത്രം നൽകുകയും ചെയ്യുന്നു.
കുതിരകൾ ഉണ്ടാക്കുന്ന ശബ്ദങ്ങൾ കാരണം എല്ലാ രാത്രിയിലും ഉറങ്ങാനായി സമാറ പാടുപെടുന്നു.
മനോരോഗത്തിൽ, സമാറ കുതിരകളുടെ മനസ്സിലേയ്ക്കു ഭീകരമായ ചിത്രങ്ങൾ കടത്തിവിടുകയും അവയെ അടുത്തുള്ള ഒരു മലഞ്ചെരിവിൽ നിന്ന് ചാടി ചാകുവാൻ പ്രേരിപ്പിക്കുകയും ചെയ്തു.
കുതിരകളുടെ ഈ കൂട്ട മരണം ഒരു പകർച്ചവ്യാധിയായി കണക്കാക്കപ്പെടുകയും പിന്നീട് മോർഗൻ കുടുംബം അനാവശ്യ മാധ്യമശ്രദ്ധ നേടുകയും ചെയ്തു.
നിരവധി വാർത്താ റിപ്പോർട്ടുകൾ പ്രകാരം, കുതിരകളുടെ ഈ വിചിത്രമായ കൂട്ട ആത്മഹത്യയിൽ ഏകദേശം 36 ഓളം കുതിരകൾ കൊല്ലപ്പെട്ടു.
കുതിരലായം അധികൃതർ അടച്ചുപൂട്ടിയെങ്കിലും മുകളിലെ മുറിയിലെ സമാറായുടെ സാന്നിധ്യത്തെക്കുറിച്ച് അവരാരും അറിഞ്ഞിരുന്നില്ല.
കുതിരകളെ നഷ്ടപ്പെട്ടതിൽ അസ്വസ്ഥനായ അന്നയെ ഇയോല സൈക്യാട്രിക് ആശുപത്രിയിലേക്ക് തിരിച്ചയച്ചു.
അഞ്ച് ദിവസത്തിന് ശേഷം അന്നയെ ആശുപത്രിയിൽ നിന്ന് മോചിപ്പിച്ചു.
അടുത്തിടെയുണ്ടായ ദുരന്തങ്ങളിൽ നിന്ന് മോചനം നേടാനുള്ള ഒരു മാർഗ്ഗമായി കുടുംബം ഒരു അവധിക്കാലം ആസ്വദിക്കുവാനായി ഷെൽട്ടർ മൗണ്ടൻ സത്രം നിലനിൽക്കുന്ന സ്ഥലത്തേക്ക് പോകാൻ തീരുമാനിച്ചു.
ഷെൽട്ടർ മൌണ്ടനു സമീപമുള്ള ഒരു കിണറിനരികിൽ സമാറ നിൽക്കുന്ന സമയത്ത് അന്ന മോർഗൻ അവരെയും കുതിരകളെയും മാനസികമായി ഉപദ്രവിക്കുന്നത് തടയാനായി ഒരു കറുത്തനിറമുള്ള സഞ്ചിയാൽ അവളെ മൂടുകയും ശ്വാസം മുട്ടിച്ച് കിണറ്റിലേക്ക് വലിച്ചെറിയുകയും ചെയ്തു.
തന്റെ പ്രവൃത്തിയിൽ പരിഭ്രാന്തയായ അന്ന മനസാക്ഷിക്കുത്ത് അനഭവപ്പെട്ടതിനെത്തുടർന്ന് അടുത്തുള്ള ഒരു മലഞ്ചെരിവിൽ നിന്ന് ചാടി ആത്മഹത്യ ചെയ്തു.
അതേസമയം, സമാറ കിണറിൽ നിന്ന് പുറത്തേക്ക് കടക്കാൻ ശ്രമിച്ചെങ്കിലും ഒരു കൽമൂടിയാൽ സാവധാനം കിണറിന്റെ മുകൾഭാഗം മൂടപ്പെട്ടതോടെ അവളുടെ  അവളുടെ വിരൾ നഖങ്ങൾ മുറിഞ്ഞുപോകുകയും അവൾ ജീവനോടെ കിണറ്റിൽ അടച്ചു മുദ്രവെക്കപ്പെടുകയും ചെയ്തു.
കിണറ്റിൽ 7 ദിവസം ചെലവഴിച്ച ശേഷം അവൾ മുങ്ങിമരിച്ചു.
സമാറ മരിച്ചതിനുശേഷം മോർഗൻ കൃഷിയിടത്തിലെ കുതിരകൾ സാധാരണ നിലയിലായെങ്കിലും അവയെ വളർത്തുന്നത് നിർത്താൻ റിച്ചാർഡ് തീരുമാനിച്ചു.
മരണസമയത്ത് അവൾക്ക് ഏകദേശം 10 വയസ്സായിരുന്ന പ്രായം.
അതേസമയം, മൊയ്‌സ്‌കോ ദ്വീപിലെ ബാക്കി പൗരന്മാർക്ക് സമാറയുടെ പ്രശ്‌നകരമായ സാന്നിധ്യം വീണ്ടും നേരിടേണ്ടിവരില്ലെന്നതിൽ ആശ്വാസം തോന്നി.
സമാറയുടെ മരണം മുതൽ "കാര്യങ്ങൾ മെച്ചപ്പെട്ടു" എന്ന് ഡോ. ഗ്രാസ്നിക് സ്വയം സമ്മതിക്കുകയും ചെയ്തു.
എന്നാൽ ഇത് പ്രശ്നങ്ങളുടെ അവസാനമല്ലായിരുന്നു.
കിണറിനു മുകൾഭാഗം കാഴ്ചയിൽനിന്നു മറക്കുന്നതിനായി മേലേയയായി സത്രത്തിന്റെ മുറികൾ പണിതുയർത്തപ്പെടുകയും ചെയ്തു.
സമാറ മരിച്ചുവെങ്കിലും പക്ഷേ അവളുടെ സാന്നിദ്ധ്യം അവിടെനിന്നു പോയില്ല.
പുരാതനമായ കിണറ്റിൽ മുങ്ങി മരിച്ച ശേഷം സമാറ തന്റെ സൈക്കോ ഫോട്ടോഗ്രാഫി ശക്തികൾ ഉപയോഗിച്ച് ഒരു വീഡിയോ ടേപ്പ് സൃഷ്ടിക്കുകയും ഇത് കാണുന്നവരെ ശപിക്കുകയും ചെയ്യുന്നു.
ഈ ശാപം 7 ദിവസത്തിനുശേഷമുള്ള ഇരകളുടെ മരണത്തിൽ കലാശിക്കുന്നു.
ശപിക്കപ്പെട്ട ചിത്രങ്ങളും സമരയുടെ ഭൂതകാലത്തെക്കുറിച്ചുള്ള സൂചനകളുമാണ് ഈ വീഡിയോയിൽ അടങ്ങിയിരിക്കുന്നത്.
ശാപത്തെ അതിജീവിക്കാനുള്ള ഒരേയൊരു പോംവഴി വീഡിയോയുടെ ഒരു പകർപ്പ് സൃഷ്ടിച്ച് മറ്റൊരാൾക്കു നൽകുകയും ശാപത്തിന്റെ ഏഴ് ദിവസം കടന്നുപോകുന്നതിന് മുമ്പായി വീഡിയോയുടെ ഉള്ളടക്കം അയാളെ കാണിക്കുകയുമെന്നതാണ്.
ശപിക്കപ്പെട്ട വീഡിയോടേപ്പിനെക്കുറിച്ചുള്ള ഒരു ഐതിഹ്യം കൗമാരക്കാരായ കാത്തിയും ബെക്കയും ചർച്ച ചെയ്യുന്നു; ആരെങ്കിലും അത് വീക്ഷിച്ചാൽ അവർ ഏഴു ദിവസത്തിന് ശേഷം മരിക്കുമെന്നാണ് ഐതിഹ്യം.
കഴിഞ്ഞയാഴ്ച സുഹൃത്തുക്കളോടൊപ്പം താൻ ടേപ്പ് കണ്ടതായി കാത്തി സമ്മതിക്കുന്നു.
ആ രാത്രിയിൽ, കാത്തി ഒരു അദൃശ്യശക്തിയാൽ കൊല്ലപ്പെടുന്നു.
കാത്തിയുടെ ശവസംസ്കാര വേളയിൽ, കാറ്റിയുടെ അമ്മയായ റൂത്ത്, സിയാറ്റിൽ പത്രപ്രവർത്തകയായ തന്റെ സഹോദരി റേച്ചലിനോട് മകളുടെ മരണത്തെക്കുറിച്ച് അന്വേഷിക്കാൻ അഭ്യർത്ഥിക്കുന്നു.
അന്നു രാത്രി കാത്തിയുടെ വികൃതമാക്കപ്പെട്ട ശവശരീരം ക്ലോസറ്റിനു സമീപം കണ്ടെത്തിയ രാത്രി അവർ ഓർമ്മിച്ചു.
മരണകാരണം വിശദീകരിക്കാൻ അന്നു ഡോക്ടർമാർക്ക് കഴിഞ്ഞില്ല.
കാത്തിയുടെ സുഹൃത്തുക്കൾ അവൾ മരിച്ച ദിവസം രാത്രിയിൽ വിചിത്രമായ അപകടങ്ങളിൽ കൊല്ലപ്പെട്ടതായി റേച്ചൽ കണ്ടെത്തുന്നു.
കാത്തിയും കൂട്ടുകാരും ശപിക്കപ്പെട്ട ടേപ്പ് വീക്ഷിച്ച മലയോര വിശ്രമകേന്ദ്രമായ ഷെൽട്ടർ മൗണ്ടൻ സത്രത്തിലേയ്ക്ക് റേച്ചൽ പോകുന്നു.
കാത്തിയെയും അവളുടെ സുഹൃത്തുക്കളുടേയും അവിടുത്തെ താമസത്തെകുറിച്ചുള്ള വിശദാംശങ്ങൾക്കായി സത്രത്തിന്റെ മാനേജരെ അന്വേഷിക്കുമ്പോൾ, അതിഥികൾക്കായി വാടകക്കു വീഡിയോ ടേപ്പുകൾ ലഭിക്കുന്നതായി പരസ്യമുള്ള തൊട്ടടുത്ത ഷെൽഫിലെ അടയാളപ്പെടുത്താത്ത ഒരു വീഡിയോടേപ്പ് അവൾ ശ്രദ്ധിക്കുന്നു; മാനേജരുടെ ശ്രദ്ധ പുറകോട്ട് തിരിയുമ്പോൾ അവൾ ടേപ്പ് അവളുടെ പേഴ്‌സിലേക്ക് വീഴ്ത്തുന്നു.
കാത്തി താമസിച്ച അതേ ക്യാബിൻ അവൾ വാടകയ്ക്ക് എടുക്കുകയും മനസ്സില്ലാമനസ്സോടെ ടേപ്പ് കാണുകയും ചെയ്യുന്നു; അതിൽ ഭയാനകവും അലോസരപ്പെടുത്തുന്നതുമായ പ്രതിബിംബങ്ങൾ അടങ്ങിയിരിക്കുന്നതോടൊപ്പം ശൂന്യമായ ഒരു മൈതാനത്ത് ഒറ്റപ്പെട്ട കിണറിന്റെ നിശ്ചല ദൃശ്യത്തിൽ ടേപ്പ് അവസാനിക്കുന്നു.
ടേപ്പ് അവസാനിച്ചുകഴിഞ്ഞപ്പോൾ, "ഏഴ് ദിവസം" എന്ന് മന്ത്രിക്കുന്ന ഒരു ഫോൺ സന്ദേശം ഒരു അജ്ഞാതനായ ഒരാളിൽനിന്ന് അവൾക്ക് ലഭിക്കുന്നു.
സംശയാസ്പദമായ വീഡിയോകൾ വിശകലനത്തിൽ വിദഗ്ദ്ധനായ തന്റെ മുൻ കാമുകൻ നോഹയെ സഹായിയായി റാഫേൽ നിയമിക്കുന്നു.
അയാൾ ടേപ്പ് കാണുകയും അതിന്റെ ഉടവിടത്തെക്കുറിച്ച് ഇരുവർക്കും അന്വേഷിക്കാൻ കഴിയുമെന്ന ധാരണയിൽ അയാൾക്ക് റേച്ചൽ ടേപ്പിന്റെ ഒരു പകർപ്പെടുത്തു നൽകുകയും ചെയ്യുന്നു.
ക്രമരഹിതമായ മൂക്കിൽനിന്നുള്ള രക്തസ്രാവം, തൊണ്ടയിൽ ചരടുകൾ കുടുങ്ങുന്നതോടെ ഛർദ്ദിക്കാൻ നിർബന്ധിതയാകുക എന്നിങ്ങനെ ടേപ്പിലെ ശാപത്തിന്റെ അമാനുഷിക ലക്ഷണങ്ങൾ റേച്ചലിന് അനുഭവപ്പെടുന്നു.
അവൾ ടേപ്പിൽ ഒരു വിളക്കുമാടത്തിന്റെ മറഞ്ഞിരിക്കുന്ന പ്രതിബിംബം കണ്ടെത്തുകയും ഒരു കുതിര വളർത്തുകാരിയായ അന്ന മോർഗൻ എന്ന ഒരു സ്ത്രീയെ തിരിച്ചറിയുകയും ചെയ്യുന്നു.
അവരുടെ ചില കുതിരകൾ മൊയ്‌സ്കോ ദ്വീപിൽ നിന്നകലെ മുങ്ങിച്ചത്തതിനേത്തുടർന്ന് അവർ ആത്മഹത്യ ചെയ്തു.
വീഡിയോടേപ്പ് കാണുന്ന പുത്രൻ ഐഡാനെ റേച്ചൽ കണ്ടെത്തുന്നു.
ഐഡാനെ തന്റെ മാതാവ് റൂത്തിന്റെ സംരക്ഷണത്തിനുവിട്ട്, അന്നയുടെ ഭർത്താവ് റിച്ചാർഡുമായി സംസാരിക്കാൻ റേച്ചൽ മൊയ്‌സ്‌കോ ദ്വീപിലേക്ക് പോകുന്ന സമയം നോഹ അന്നയുടെ മെഡിക്കൽ ഫയലുകൾ പരിശോധിക്കുന്നതിനായി ഇയോള സൈക്യാട്രിക് ഹോസ്പിറ്റലിലേക്ക് പോകുന്നു.
ദ്വീപിലേക്കുള്ള കടത്തുവള്ളത്തിൽ, റേച്ചലിന്റെ ശാപത്തിന്റെ സാന്നിധ്യം ഒരു കുതിരയിൽ ബാധിക്കുകയും അതിന്റെ മരണത്തിലേക്ക് നയിക്കുകയും ചെയ്യുന്നു.
ദ്വീപിൽ, അന്നയ്ക്ക് സമാറ എന്ന പേരുള്ള ദത്തെടുക്കപ്പെട്ട ഒരു മകളുണ്ടെന്ന് റേച്ചൽ മനസ്സിലാക്കുന്നുവെങ്കിലും റിച്ചാർഡ് അത് നിഷേധിക്കുന്നു.